Luettelo televisiosarjan Buffy, vampyyrintappaja jaksoista
Jaksot > Viides tuotantokausi (2000–2001)

| № | # | Esityspäivä Yhdysvalloissa | Englanninkielinen nimi | Suomenkielinen nimi | Ohjaaja | Kirjoittaja |
| --- | --- | --- | --- | --- | --- | --- |
| 79 | 1 | 26. syyskuuta 2000 | Buffy vs. Dracula | Buffy vastaan Dracula | David Solomon | Marti Noxon |
Buffy tapaa Draculan, joka saa tytön tärisemään sekä pelosta että ihastuksesta. Draculalla on lamaannuttava vaikutus Buffyyn, minkä tämä turhaan yrittää salata ystäviltään. Rileyn ja Buffyn välit kiristyvät Rileyn mustasukkaisuuden vuoksi. Xander joutuu Draculan lumouksen alle ja hänestä tulee vampyyrin apulainen. Giles suunnittelee lähtöä takaisin Englantiin.

| 80 | 2 | 3. lokakuuta 2000 | The Real Me | Todellinen minä | David Grossman | David Fury |
Pikkusisko Dawn ärsyttää käytöksellään Buffya, mistä tämä jaksaa valittaa muulle Scooby Gangille. Ostoksilla ollessaan Buffy, Giles ja Dawn löytävät ruumiin Sunnydalen taikakaupasta. Elämäänsä kyllästynyt ja itsensä hyödyttömäksi tunteva Giles kiinnostuu taikakaupasta. Vampyyri Harmony on palannut kaupunkiin ja haluaa tappaa Buffyn. Hän kidnappaa Dawnin houkutellakseen Buffyn ansaan.

| 81 | 3 | 10. lokakuuta 2000 | The Replacement | Jakautunut persoona | James A. Contner | Jane Espenson |
Xander päättää hankkia oman asunnon, mistä erityisesti Anya ilahtuu. Giles järjestelee ostamaansa taikakauppaa avajaisia varten. Scooby Gang taistelee demoni Tothia vastaan Sunnydalen kaatopaikalla. Tothin loitsu osuu vahingossa Xanderiin, joka vaikuttaa kuitenkin olevan kunnossa. Aamulla Xander herää kaatopaikalla ja lähtee takaisin kaupunkiin vain huomatakseen, että toinen Xander elää jo hänen elämäänsä.

| 82 | 4 | 17. lokakuuta 2000 | Out of My Mind | Sekopää | David Grossman | Rebecca Rand Kirshner |
Summersien perheen äiti Joyce pyörtyy ja viedään sairaalaan. Sairaalassa harjoittelija Ben vakuuttaa Buffylle ja Dawnille Joycen olevan kunnossa. Rileyn sydämessä todetaan olevan vikaa. Aloitteen entiset sotilaat tarjoutuvat hoitamaan sydämen kuntoon. Spike ja Harmony kidnappaavat sotilaiden lääkärin, poistattaakseen Spiken päässä olevan sirun. Spike tajuaa kauhukseen ihastuneensa Buffyyn.

| 83 | 5 | 24. lokakuuta 2000 | No Place Like Home | Oma koti kullan kallis | David Solomon | Doug Petrie |
Buffy löytää omituisen taikaesineen. Taikakaupassa vietetään menestyksekkäitä avajaisia ja Anya saa töitä kaupasta. Joycen päänsäryt jatkuvat ja Buffy päättää tehdä taian saadakseen selville, mistä äidin vaivat aiheutuvat. Taian seurauksena Buffy tajuaa, ettei Dawn ole hänen sisarensa. Buffy saa tietää Dawnin olevan todellisuudessa ihmiseksi muutettu Avain, jota salaperäinen Glory etsii.

| 84 | 6 | 7. marraskuuta 2000 | Family | Perhe | Joss Whedon | Joss Whedon |
Tara tuntee Scooby Gangin seurassa itsensä ulkopuoliseksi, kun taas Scooby Gangillä on vaikeuksia ymmärtää häntä. Taran syntymäpäivät koittavat ja hänen perheensä saapuu Sunnydaleen. Buffy kertoo Gilesille Dawnin alkuperästä, mutta salaa asian muulta Scooby Gangiltä. Buffy muuttaa takaisin kotiin voidakseen paremmin suojella Dawnia, tyttöä etsivältä Glorylta.

| 85 | 7 | 14. marraskuuta 2000 | Fool For Love | Höynähtänyt | Nick Marck | Doug Petrie |
Buffy loukkaantuu taistellessaan vampyyria vastaan. Saadakseen tietää edellisten tappajien viimeisistä hetkistä, hän pyytää Spikea kertomaan tämän murhaamista vampyyrintappajista. Spike kertoo Buffylle historiansa vampyyrina. Päänsäryistä kärsivä Joyce viettää yön sairaalassa ja hänelle tehdään kokeita. Riley partioi hautausmaalla Anyan, Xanderin ja Willown kanssa.

| 86 | 8 | 21. marraskuuta 2000 | The Shadow | Varjo | Daniel Attias | David Fury |
Syy Joycen päänsäryille selviää, kun hänen päästään löydetään aivokasvain. Buffy järkyttyy äitinsä sairaudesta. Glory taikoo esiin jättiläiskäärmeen löytääkseen Avaimensa. Riley ja Spike piikittelevät toisiaan ja Spike vähättelee pojan merkitystä Buffyn elämässä. Gloryn käärme löytää Dawnin. Riley tarjoaa itseään vampyyrin juotavaksi.

| 87 | 9 | 28. marraskuuta 2000 | Listening to Fear | Pelon tunnit | David Solomon | Rebecca Rand Kirshner |
Maahan iskeytyy meteoriitti, jonka sisältä kuoriutuu avaruusolento. Scooby Gang yrittää jäljittää sitä ja Riley kutsuu entisen työnantajansa armeijan avuksi. Avaruusolento vaeltaa Sunnydalen sairaalaan, sillä sitä houkuttavat mielenvikaiset ihmiset. Aivokasvaimen takia hetkittäisistä mielenterveysongelmista kärsivä Joyce pääsee kotiin, minne avaruusolento seuraa häntä.

| 88 | 10 | 19. joulukuuta 2000 | Into the Woods | Lähtö | Marti Noxon | Marti Noxon |
Joycen aivokasvain leikataan onnistuneesti, mitä Buffy ja Riley juhlistavat harrastamalla seksiä. Spike vakoilee Rileyta ja saa tietää pojan vapaaehtoisesti antavan vampyyrien imeä verta itsestään. Buffyyn ihastunut Spike hakee tytön paikalle ja Buffy järkyttyy Rileyn nähdessään. Rileylle tarjotaan työtä armeijasta, mutta työn vastaanottaminen edellyttää lähtöä Sunnydalesta.

| 89 | 11 | 9. tammikuuta 2001 | Triangle | Peikkomaan poika | Christopher Hibler | Jane Espenson |
Saadakseen tietoja Glorysta, Giles matkustaa Englantiin tapaamaan valvojien neuvostoa. Anya ja Willow saavat tehtäväkseen vastata taikakaupasta Gilesin matkan ajan. Buffy yrittää toipua Rileyn yllättävästä lähdöstä. Taikakaupassa Anya ja Willow eivät ole tulla toimeen ja riitelevät yhtenään. Vahingossa he onnistuvat taikomaan vangitun peikko Olafin jälleen vapaaksi ja peikko lähtee tuhoamaan Sunnydalea.

| 90 | 12 | 23. tammikuuta 2001 | Checkpoint | Testit | Nick Marck | Doug Petrie, Jane Espenson |
Valvojien neuvosto saapuu Englannista Sunnydaleen. Neuvosto on kuitenkin haluton luovuttamaan tietojaan Glorysta, ellei Buffy suostu kykyjään mittaaviin testeihin. Glory vierailee Buffyn kotona ja yrittää painostaa tätä luovuttamaan Avaimen. Glory kohtaa Dawnin. Byzantiumin ritareiksi itseään kutsuva ryhmä hyökkää Buffyn kimppuun. Valvojien neuvosto paljastaa häkellyttävän tiedon Glorysta.

| 91 | 13 | 6. helmikuuta 2001 | Blood Ties | Verisiteet | Michael Gershman | Steven S. DeKnight |
Buffy juhlii syntymäpäiviään ja kertoo Scooby Gangille Dawnin olevan Avain. Dawn murtautuu Spiken kanssa taikakauppaan ja Gilesin päiväkirjoista myös kaksikolle selviää Dawnin todellinen henkilöllisyys. Syvästi järkyttynyt Dawn karkaa kotoa ja etsiytyy sairaalaan Benin luokse. Benille hän tunnustaa olevansa Avain, mikä saa yllättäen Benin muuttumaan Gloryksi.

| 92 | 14 | 13. helmikuuta 2001 | Crush | Rakastuneet | Daniel Attias | David Fury |
Spiken entinen rakastettu Drusilla palaa Sunnydaleen, jättäen jälkeensä vanan ruumiita. Dawn kertoo Buffylle Spiken olevan ihastunut tähän. Myöhemmin Spike yrittää kertoa Buffylle rakastavansa tyttöä, mutta Buffy ei tahdo kuunnella. Dru ja Spike tapaavat jälleen. Dru vangitsee Buffyn, minkä jälkeen Spike tekee saman Drulle. Todistaakseen rakkautensa Buffyyn, Spike tarjoutuu surmaamaan Drusillan.

| 93 | 15 | 20. helmikuuta 2001 | I Was Made To Love You | Robottirakkautta | James A. Contner | Jane Espenson |
Scooby Gang tapaa April-nimisen tytön, joka etsii poikaystäväänsä Warrenia. Scooby Gang tajuaa pian tytön olevan Warrenin itselleen rakentama robotti. Buffy etsii Warrenin käsiinsä ja läksyttää tätä. Väärinkäsityksen seurauksena April ymmärtää Warrenin olevan rakastunut Buffyyn ja mustasukkainen robotti hyökkää tytön kimppuun. Kotona Buffy löytää äitinsä Joycen elottomana sohvalta.

| 94 | 16 | 27. helmikuuta 2001 | The Body | Ruumis | Joss Whedon | Joss Whedon |
Äitinsä elottomana löytänyt Buffy soittaa hätäkeskukseen, mutta edes ensihoitajat eivät saa Joycea elvytettyä. Buffy hakee Dawnin koulusta ja kertoo tälle heidän äitinsä kuolemasta. Scooby Gang suree Joycea. Scooby Gang viettää jälleen aikaa Sunnydalen sairaalassa. Dawn livahtaa katsomaan äitiään ruumishuoneelle, eikä huomaa kuinka eräs ruumis herää eloon.

| 95 | 17 | 17. huhtikuuta 2001 | Forever | Ajasta iäisyyteen | Marti Noxon | Marti Noxon |
Joyce haudataan. Hautajaisten jälkeen Dawn yöpyy Willown ja Taran luona ja kyselee näiltä henkiinherättämisrituaaleista. Los Angelesista saapunut Angel lohduttaa Buffya. Ben lipsauttaa Gloryn palvelijalle Avaimen olevan ihmismuodossa. Spike lupautuu auttamaan Dawnia Joycen henkiinherättämisessä ja yhdessä he lähtevät etsimään rituaaliin tarvittavia välineitä.

| 96 | 18 | 24. huhtikuuta 2001 | Intervention | Sekaantuminen | Michael Gershman | Jane Espenson |
Giles vie Buffyn autiomaahan oppimaan lisää tappajan velvollisuudesta. Spiken Warrenilta tilaama Buffyn näköinen robotti Buffybot valmistuu. Spike ottaa robotin heti käyttöön. Glory on saanut tietää Avaimen olevan ihmismuodossa Buffyn suojeluksessa ja alkaa tarkkailla tämän lähipiiriä, nähdäkseen kuka tappajalle merkitsee eniten. Buffybot on ohjelmoitu keskittymään Spikeen ja Glory alkaa luulla hänen olevan Avain.

| 97 | 19 | [1. toukokuuta 2001 | Tough Love | Rakkauden polte | David Grossman | Rebecca Rand Kirshner |
Dawn on lintsannut koulusta ja hänen rehtorinsa pitää puhuttelun Buffylle. Buffy pelästyy menettävänsä Dawnin huoltajuuden ja päättää ryhdistäytyä. Willow ja Tara riitelevät ensimmäistä kertaa, minkä seurauksena Tara pakenee heidän asunnostaan. Glory jatkaa pyrkimyksiään löytää Avain ja saa tietoonsa Taran olevan Scooby Gangin uusin jäsen. Glory lähtee etsimään Taraa luullen tätä Avaimeksi.

| 98 | 20 | 8. toukokuuta 2001 | Spiral | Kierre | James A. Contner | Steven DeKnight |
Glory saa tietää Dawnin olevan Avain. Scooby Gang tajuaa, että Dawnia suojellakseen heidän on paettava jumalatarta Sunnydalesta. Scooby Gang lähtee Sunnydalesta, mutta Byzantiumin ritarit hyökkäävät maantiellä heidän kimppuunsa. Giles loukkaantuu pahoin taistelussa ja Scooby Gang pakenee pienelle huoltoasemalle, jäljellä olevien ritarien piirittäessä heidät. Ben kutsutaan hoitamaan Gilesia.

| 99 | 21 | 15. toukokuuta 2001 | The Weight of the World | Maailman tuska | David Solomon | Doug Petrie |
Ben on muuttunut Gloryksi, joka on napannut Dawnin mukaansa. Huoltoasemalla Scooby Gangillä on vaikeuksia muistaa mitä tapahtui, ja Spike turhautuu heihin. Buffy vaipuu katatoniseen tilaan, eikä reagoi mihinkään. Willow matkustaa Buffyn mieleen auttaakseen tappajaa. Spike ja Xander jäljittävät Glorya. Glorylla ja Benillä on ongelmia jakamansa vartalon kanssa.

| 100 | 22 | 22. toukokuuta 2001 | The Gift | Uhrilahja | Joss Whedon | Joss Whedon |
Glory ja Dawn valmistautuvat rituaaliin, jonka on määrä avata ovi Gloryn kotiulottuvuuteen. Buffy ryhdistäytyy ja alkaa suunnitella jumalattaren tuhoamista. Seuraamalla mielenvikaista Taraa, Scooby Gang löytää tien Gloryn luo ja käy taisteluun jumalatarta ja tämän joukkoja vastaan. Heidän on myös taisteltava aikaa vastaan, sillä rituaali on jo ehtinyt alkaa. Rituaalin alkaminen pakottaa Buffyn tekemään vaikean päätöksen.